Ambrosia Parsley

**Ambrosia Nicole Parsley** (Los Angeles, Kalifornia, AEB, 1971ko ekainaren 23a) estatubatuar pop-rock alternatiboko musikagile eta abeslaria da, eta 2007ra arte Shivaree taldeko abeslari nagusia izan zen.

## Bizitza 
Resedan jaio zen, San Fernando haranean, Los Angeleseko metropoli-barrutian 1971n. Gurasoak Lyle Parsley eta Pam Pollack izan ziren, mendebaldeko Virginia jatorrikoak. Musika maite zuen ingurune batean hazi zen. Aitaren eta bi anaien bidez ezagutu zuen country musika eta, amonari esker, oso txikitatik pianoa eta ukelelea jotzen ikasi zuen, baita kantatzen ere, 20ko hamarkadatik 50eko hamarkadara bitarteko abeslari estatubatuarrek egiten zuten bezala. 7 urterekin Shakey’s Pizza pizzerian emanaldiak ematera ausartu zen. 

### Lan ibilbidea 
Haurtzaroan 7 elizetako abesbatzetan kantatu zuen eta 13 edo 14 urterekin bere abestiei letrak jartzen hasi zen, halako moldez non musikan eta konposizioan murgiltzea erabaki zuen. Zerbitzari, liburu-denda bateko laguntzaile eta kosmetiko-saltzaile jardun zuen. 25 urterekin New Yorkera joan zen, eta hantxe bizi izan zen denboraldi batez.

1997. urtean Duke McVinne gitarra-joleak aurkitu zuen, bere "pizzerak" emanaldietako batean, Danni McGough teklatu-jolearekin batera. Handik gutxira hiru kantu konposatu zituzten eta Shivaree taldea osatu zuten. Ambrosia izan zen abeslari nagusia eta kantu gehienak konposatu zituena. 1999. urtean, Odeón diskoetxeak Shivaree-ren lehen albuma argitaratu zuen, izenburu luzekoa, *I oughtta give you a shot in the head for making me live in this dump*, kantariak 60ko hamarkadako umore sorta bat gogorarazten ziolako aukeratua. Arrakasta handia izan zuen, batez ere Europan, non platinozko (Italia) eta urrezko (Frantzia eta Portugal) diskoak jaso baitzituzten. Estudioko beste 3 albumetan eta LHko 2 albumetan hartu zuen parte. Talde horretako kide gisa, Mocean Worker (*Enter the Mowo*) eta Verbena (La Música Negra) diskoetan agertzen da, beste artista batzuekin kolaboratzeaz gain. Ambrosiaren arabera, Shivaree, ohiko banda bat baino gehiago, musika konposatzen zuen *kolektibitate* bat zen, eta bideoklipak ez zituen gustuko. 2007. urtean, Anbrosiaren amatasunarekin batera, Shivaree bandak bere ibilbide *musikala* bukatu zuen.

Ambrosia Parsleyren musika estiloan abeslari handiek izan dute eragina, besteak beste, Billie Holidayk eta Nina Simonek. Folka, countrya, popa zein jazza generoak uztartzen dituen musika sortzen du. Börk, PJ Harvey, Radiohead eta beste hainbat abeslari eta pop talde "indiarren" musika ditu gustuko. Literaturzalea da, eta kutsu literario hori ematen die bere abestien letrei, istorio txikiak baitira, Chris Maxwell Shivaree-ko kide ohi eta kolaboratzaileak kontatzen duenez. Ez du gustuko indarkeriazko zinema, baina ospea eman zion abestia, *Goodnight moon*, Tarantinoren Kill Bill filmaren soinu-bandaren parte da.

### "*Ambrosia Sings the News*" 
Izan dituen burutazioen artean, 2004. urteko apirilean, *Air America* irratian, "*Ambrosia Sings the News*" izeneko saioan parte hartu izana dago. Ideia zera zen, aurreko asteko albisteen izenburuak "kantatzea", minutu bat baino gutxiagoko doinu labur batean. Berrogeita hamar bat konposatu zituen, batzuk zuzenean, eta iTunesek "2004 (The Year In Review...For Anyone Who Can Bear the Mere Thought)" singlea saldu zuen, irrati-ekimen hura islatzen zuena.

### Bakarka 
Rounder Records diskoetxearen esanetan, Ambrosia 2008ko udaberrian argitaratu behar zuen bakarlari gisa bere lehen diskoa, baina arrazoi ezezagunengatik ez zen atera. 2010eko apirilean Parsleyren webgunean Rubble abestia aurkeztu zen, bere hurrengo albumeko lehen singlea. 2010eko urrian 3 kantu berri atera zituen: My Knees, *The Waltz* eta Make Me Laugh, Phoenician (New York) zuzenean emandako emanaldi labur baten emaitza. 2011n, Weeping Cherry, The Other Side atera zuen, bere webgunean iragarrita. Azkenean, 2013. urtean, Fargo Records etxeak Weeping Cherry diskoa argitaratu zuen, 10 abestiz osatua, besteak beste, bere aurreko abestietako batzuk (*Empire, Rubble, The Other Side, My Hindenburg, Weeping Cherry, Skin and Bone, Only Just Fine, My Knees, Catalina, Make Me Laugh* ), eta Chris Maxwell eta Phil Hernandezekin (The Elegant Too- koak) kolaborazioak ditu, baita Danny McGough, Joan Wasser, AA Bondy, Benjamin Biolay eta abarren ekarpenak ere. 

## Diskografia 
Besteak beste, lan hauexetan hartu du parte:

### Albumak 
#### Shivaree bandarekin 
Taldearen beste emanaldi batzuetan ez ezik, honako album hauetan ere parte hartu zuen ahots lider nagusi gisa:

* "I Oughtta Give You a Shot in the Head for Making Me Live in This Dump" (1999).
* "Rough Dreams" (2002).
* "Who's Got Trouble?" (2005).
* "Tainted Love: Mating Calls and Fight Songs" (2007).

#### Abrosia Parsley eta Amb. Parsley izenaz 
* *Weeping Cherry* (2013ko urriaren 28a), Fargo Records-ek argitaratua (europar Batasunean merkaturatzea).
* *Catskill Christmas* (2017ko urriaren 27a), Dangerbird Records-ek argitaratua (AEBn merkaturatzea).
* *Dear Carlos* (2023), Amb. Parlsley gisa, Eye Knee Records-ek argitaratua.

### EP 
* *I miss you. I do.* (2012ko abenduaren 8a).

### Sinpleak 
* "Rubble" (2010)
* "The Other side" (2011)
* "Let a Wolf" (2021) Amb. Parsley zienaz
* "The Kindness of Strangers" (2021), Amb. Parsley izenaz

## Ambrosia Parsley (kolaborazioak) 
A. Parsleyren parte-hartutako gaiak (pistak):

* "*Ether*" (bigarren mailako ahotsa) - Verbenako "*La música negra*" albumerako (2003).
* "''I'll take the woods*" (ahots nagusia) - "*Enter the Mowo!*" albumerako de Mocean Worker (2004).
* "*Everybody Came*" (ahots nagusia) - "*For the Kids Too''" albumerako, beste artista batzuekin (2004).
* "Girls: Must be single and very pretty" (abeslaria) - Esopus Magazine #6-rako, "Help Wanted" (2006). 'The Elegant Too'-rekiko kolaborazioa da.
* "Counting" (ahots nagusia), "Songs of Sara P. Smith" bildumarako (2006). Hainbat artistak Sara P. Smithi egindako omenaldi-albuma.
* "Morning Light", "Songs of Sara P. Smith" albumerako (2006). Hainbat artistak Sara P. Smithi egindako omenaldi-albuma.
* "You'd be surprised" (duetoa taldeko liderrarekin) - White Hassle-ren "Your Language" albumerako (2008).
* "Then Was Then and Now Is Now" (ahots nagusia) - "The Best Is Yet To Come: The Songs Of Cy Coleman (2009)" albumerako, hainbat artistarekin (2009).
* "My World" (ahots nagusia) - 'The Elegant Too'-k konposatutako eta ekoitzitako kantua, Parsleyren ahotsa iragarki baterako soilik (2010).
* "Pink Bricks" - (ahots nagusia) - "Maximum Balloon" albumerako (David Sitek-en bakarkako lehen albuma da)
* "The Blood Is Love" (ahots nagusia) - "Uncovered Queens of the Stone Age" albumerako (Olivier Libaux musikari frantziarrarekin batera hainbat emakumezko ahotsek interpretatua).

### Soinu bandak 
* *Goodnight Moon* (Gauza onen alde ona), 2012
* *¿Quién mató al coche eléctrico?* (Dokumentala) ("I'll Take The Woods"), 2006
* *Goodnight Moon*, Kill Bill. Volumen 2 , 2004
* It's a Beautiful Morning   (TV Movie) , 1999
* Lillemand (telesaila) Atala: Gaven (2015) ... (musika)

## Bizitza pribatua 
Phoenicia herri txikiaren eta New York hiriaren artean bizi da. Senarra, Dave Ayers (1956-11-7), musika produktorea da. Lucius haurraren ama da (2007? ).

## Erreferentziak 
## Kanpo estekak 
* Ambrosia Parsley en Discogs
* Ambrosia Parsley (fan made) Forum
* 
* bandsintown - Ambrosia Parsleyri buruz
* Hudson Valley Portrait: Ambrosia Parsley, Singer-Songwriter
* Ytb - Dear Carlos